      MUNICIPIUL CRAIOVA

CONSILIUL LOCAL AL MUNICIPIULUI CRAIOVA
                HOTĂRÂREA NR.119
privind repartizarea, în vederea închirierii, a unor locuinţe pentru tineri, destinate închirierii, construite prin programe de investiţii la nivel naţional, situate în municipiul Craiova, str.Potelu, nr.162, bl.R3, sc.1, ap.2 şi str.Potelu, nr.160, bl.R5, sc.1, ap.4
         Consiliul Local al Municipiului Craiova întrunit în şedinţa ordinară din data de 26.03.2015;

Având în vedere raportul nr.44639/2015  întocmit de Direcţia Fond Locativ şi Control Asociaţii de Proprietari  prin care se propune repartizarea, în vederea închirierii, a unor locuinţe pentru tineri, destinate închirierii, construite prin programe de investiţii la nivel naţional, situate în municipiul Craiova, str.Potelu, nr.162, bl.R3, sc.1, ap.2 şi str.Potelu, nr.160, bl.R5, sc.1, ap.4 şi rapoartele comisiilor de specialitate ale Consiliului Local al Municipiului Craiova nr.108, 110, 111, 112 şi 113/2015;     
În conformitate cu prevederile art.72 din Legea Locuinţei nr.114/1996, republicată, modificată şi completată, art.8, alin.1 şi 4 din Legea nr.152/1998, republicată, privind înfiinţarea Agenţiei Naţionale pentru Locuinţe, art.15, alin.9 şi 10 din Hotărârea Guvernului nr.962/2001 privind aprobarea Normelor metodologice pentru punerea în aplicare a prevederilor Legii nr.152/1998, modificată prin Hotărârea Guvernului nr.165/2008 şi Titlului IX, Capitolul V - Contractul de locaţiune din Codul Civil;
          Potrivit Hotărârii Consiliului Local al Municipiului Craiova nr.123/2009 referitoare la aprobarea listei privind stabilirea ordinii de prioritate în soluţionarea cererilor de locuinţe şi în repartizarea locuinţelor pentru tineri, destinate închirierii, în municipiul Craiova;
          În temeiul art.36, alin.2, lit.d coroborat cu alin.6, lit.a, pct.17, art.45, alin.3,  art.61, alin.2 şi art.115, alin.1, lit.b din Legea nr.215/2001, republicată, privind administraţia publică locală;
                                                HOTĂRĂŞTE:

Art.1. Se aprobă repartizarea, în vederea închirierii, a unor locuinţe pentru tineri, construite prin programe de investiţii la nivel naţional iniţiate de Agenţia Naţională pentru Locuinţe, situate în municipiul Craiova, str.Potelu, nr.162, bl.R3, sc.1, ap.2 şi str.Potelu, nr.160, bl.R5, sc.1, ap.4, către persoanele prevăzute în anexa care face parte integrantă din prezenta hotărâre.
Art.2. Se împuterniceşte Primarul municipiului Craiova să încheie contractele de închiriere a locuinţelor identificate la art.1 din prezenta hotărâre.
Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Fond Locativ şi Control Asociaţii de Proprietari şi persoanele prevăzute în anexă vor aduce la îndeplinire prevederile  prezentei hotărâri.

   ANEXA LA HOTĂRÂREA NR.119/2015
REPARTIZARE 2 LOCUINŢE PENTRU TINERI DESTINATE ÎNCHIRIERII, CONSTRUITE PRIN PROGRAME DE INVESTIŢII LA NIVEL NAŢIONAL INIŢIATE DE AGENŢIA NAŢIONALĂ PENTRU LOCUINŢE
	Nr. crt.
	NUME ŞI PRENUME
	ADRESĂ LOCUINŢĂ/CARACTERISTICI TEHNICE

	1.
	Olteanu Catalin Marius 
	Strada Potelu nr.162, bl.R3, sc.1, ap.2
Nr. camere: 1

Suprafata utila: 47,64 mp

	2.
	Antonie Elena Luminita
	Strada Potelu, nr.160, bl.R5, sc.1, ap.4
Nr. camere: 1

Suprafata utila: 47,15 mp

